**Marisol** (šp. *Marisol*) je meksička telenovela produkcijske kuće Televisa originalno emitovana 1996. godine. Predstavljala je remake meksičke telenovele *Marcha Nupcial* iz 1977. U Brazilu je snimljen remake Marisol, emitiran 2002. na programu kanala SBN.

U drugoj polovini 1990-ih se prikazivala u Hrvatskoj na programu HRT, a u Srbiji prikazivala tokom 1998. godine na Trećem kanalu Radio Televizije Srbije.

Sinopsis
--------

Nesreća koja se dogodila u detinjstvu zauvek je ostavila trag na Marisolinom licu. Veliki ožiljak koji uvek prekriva kosom nije sprečio da Marisol odraste okružena ljubavlju i pažnjom svoje majke, koju je otac oterao od kuće kada je odlučila da se uda za siromašnog čoveka. Marisol živi i izdržava majku zahvaljujući prodaji papirnog cveća koje sama pravi.

Njena sudbina se menja onog dana kada upozna mladog i talentovanog slikara Hose Andresa, koji se na prvi pogled zaljubi u nju. Posle majčine smrti i Mariove izdaje, Marisol na zahtev Hose Andresovog dede otpočinje svoj život u vili porodice Garses del Valje, ni ne sluteći da je to dom iz kog je njena majka oterana pre mnogo godina.

Ljubav mladog para će naići na niz prepreka, počev od zle Amparo, Hose Andresove majke. Saznavši da otac njenog supruga želi polovinu nasledstva ostaviti svojoj unuci Marisol, Amparo otpočinje prljavu igru kako bi sav imetak sačuvala za sebe i svog sina Hose Andresa.

U dogovoru sa pokvarenim Mariom, Amparo planira Marisolinu smrt. Posle tragične nesreće, Marisol uspeva da preživi i odlazi u porodicu lekara Linares, koji sa svojim sinom Ruben uspeva da povrati besprekoran izgled Marisolinom licu. Uz njihovu pomoć, Marisol odlučuje da se vrati u dom svog dede i preuzme nasledstvo koje joj pripadaju, boreći se protiv majke čoveka kog voli najviše na svetu.

Uspevši da se izbore za svoju ljubav, Marisol i Hose Andres ni ne slute kakve im zamke život sprema. Na dan njihovog venčanja, Hose Andres je uhapšen i optužen za ubistvo svoje bivše devojke, Rosane. Marisol ponovo ostaje sama i pronalazi utehu u detetu koje očekuje. Ali, zlobna Amparo uz pomoć svog saučesnika Maria uspeva da nanese još jedan udarac Marisol. Oni kradu njenog tek rođenog sina ostavljajući Marisol u očaju.

Jedne večeri, na putu do kuće, Marisol pronalazi ostavljenu devojčicu u parku i odlučuje da je uzme kako bi izbrisala bar deo tuge u svom životu. Osamnaest godina kasnije, Hose Andres izlazi iz zatvora, a najveću prepreku između njega i Marisol stvoriće upravo njihova usvojena ćerka, Vanesa, koja odlučuje da se bori za ljubav svog očuha, Hose Andresa.

Marisol i Hose Andres će morati da prođu još dosta iskušenja kako bi na kraju krunisali svoju ljubav i pronašli sina koji im je davno oduzet.

Uloge
-----

| Glumci | Likovi |
| --- | --- |
| Erika Buenfil | Marisol / Veronika |
| Eduardo Santamarina | Hose Andres |
| Enrike Iglesias | Enrike |
| Enrike Alvarez Feliks | Leonardo |
| Klaudia Islas | Amparo |
| Laura Flores | Sandra |
| Aron Ernan | Don Alonso |
| Alberto Maiagoitia | Dr Ruben |
| Serhio Basanjez | Mario |
| Ema Laura | Rosana |
| Irma Lozano | Sofia |
| Herman Robles | Basilio |
| Giljermo Murrai | Dr Alvaro |
| Rene Varsi | Vanesa |
| Jadira Santana | Mariana |
| Maria Prado | Donja Ćankla |
| Hair de Rubin | Daniel |
| Kristian Ruiz | Hose Maria |
| Kao | Oskar |
| Anastasia | Joli |
| Šerlin | Sofia (Pjohito) |
| Tereza | Sabrina |
| Antonio Eskobar | Lari |
| Marko Antonio Kalviljo | Omar |
| David Ostroški | Mariano |
| Pilar Montenegro | Sulema |
| Aleks Ibara | Pako |
| Sokorro Bonilja | Donja Rosita |
| Giljermo Garcia Cantu | Raul |
| Raimundo Capetillo | Diego |
| Ofelia Guilmain | Zamira |
| Antonio | Rosendo |
| Fransisko Havier | Alberto |
| Markos Valdes | Dr Salvador |
| Romina Kastro | Mimi |
| Alehandra Prokuna | Malu |
| Blanka Tores | Rebeka |
| Amparo Garido | Konstansa |
| Ana Maria Agire | Blanka |
| Alberto Insua | Ledesma |
| Serana | Teresa |
| Hulia Mariskal | Dolores |
| Ivet | Kamila Linares |
| Paulina Lazareni | Alehandra |
| Hose Maria Tore | Dani |
| Niki | Hesus |
| Gvadalupe Bolanos | Dorina |
| Veronika Langer | Karmen |
| Montalvo | Lalo |
| Hektor Alvarez | Dr Garsia |
| Alma Rosa Anorve | Debora |
| Rodolfo Arias | Nikolas |
| Raul Aškenazi | Romero |
| Hose Luis Avendano | Serafin |
| Manuel Avila Kordoba | Dr Santos |
| Anheles Balvanera | Lola |
| Raul Kasteljanos | Nino |
| Adriana Kapela | Klara |
| Veronika | Salmudia |
| Nensi Suriel | Karmen |
| Alisia del Lago | Kleotilda |
| Viktor Fouljoms | Hojero |
| Migel Anhel Fuentes | Pulga |
| Miguel Garza | Pjoho |
| Džudit Grase | Karola |
| Karolina Gerero | Lola |
| Fernando Lozano | Sebastian |
| Luhan | Sole |
| Emanuel Ortiz | Klaudio |
| Silvia Ramirez | Sonja |
| Martin Rohas | Manolo |
| Soraja | Lupe |
| Mario Suarez | Kihano |
| Raul Valerio | Dr Heredia |
| Nora Velaskez | Petra |
| Brenda Zakas | Akasijete |
| Alehandro Avila | Kasteljo |
| Abril Kampiljo | Teofila |
| Grelda Kobo | Angelika |
| Nando Estevan | Silvano |
| Hektor Fuentes Leon | Hulian |
| Viktor Lozada | Toto |
| Oskar Markez | Leonel |
| Abigail Martinez | Henoveva |
| Nieves Mogas | Herlinda |
| Koko Oritiz | Rajmundo |
| Flor Pajan | Melita / Esmeralda |
| Hami Post | Hajdi |
| Gabriela Salomon | Domitila |
| Horhe Santos | Dr Reina |
| Bernhard Sajfert | Hans |
| Migel Seros | Baljesteros |
| Liliana Tapia | Helatin |
| Nora Velazkez | Petra |

Eksterni linkovi
----------------

* Marisol na alma-latina.net ()